title: Decizia (UE) 2017/2429 a Consiliului din 5 decembrie 2017 de abrogare a Deciziei 2008/713/CE privind existența unui deficit excesiv în Regatul Unit

text:
               23.12.2017

               RO

               Jurnalul Oficial al Uniunii Europene

               L 344/6

         DECIZIA (UE) 2017/2429 A CONSILIULUI
   din 5 decembrie 2017
   de abrogare a Deciziei 2008/713/CE privind existența unui deficit excesiv în Regatul Unit
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (12),
   având în vedere recomandarea Comisiei Europene,
   întrucât:

               (1)

               La 8 iulie 2008, în urma unei recomandări a Comisiei, Consiliul a decis, prin Decizia 2008/713/CE (1), în conformitate cu articolul 104 alineatul (6) din Tratatul de instituire a Comunității Europene (TCE), că în Regatul Unit există un deficit excesiv. Consiliul a remarcat că, potrivit datelor PDE notificate de autoritățile Regatului Unit în martie 2008, se preconiza că, în 2008-2009, deficitul public al Regatului Unit va atinge 3,2 % din PIB, depășind astfel valoarea de referință de 3 % din PIB prevăzută în tratat. În plus, în urma publicării bugetului din martie 2008, se preconiza că o declarație politică din 13 mai 2008 privind reducerea impozitului pe venitul persoanelor fizice în 2008-2009 va spori și mai mult deficitul planificat în respectivul exercițiu financiar. Adăugând această măsură la previziunile Comisiei din primăvara anului 2008, s-a ajuns la un deficit de 3,5 % din PIB în 2008-2009. De asemenea, deficitul excesiv nu a fost considerat temporar, deoarece, în previziunile Comisiei, pe baza ipotezei menținerii acelorași politici, s-a estimat un deficit de 3,3 % din PIB în 2009-2010. Consiliul a mai remarcat și faptul că ponderea datoriei publice a rămas cu mult sub valoarea de referință de 60 %, deși se preconiza că va fi în creștere până în 2009-2010.

               (2)

               La aceeași dată, în conformitate cu articolul 104 alineatul (7) din TCE și cu articolul 3 alineatul (4) din Regulamentul (CE) nr. 1467/97 al Consiliului (2) și pe baza unei recomandări a Comisiei, Consiliul a adresat Regatului Unit o recomandare în vederea încheierii situației de deficit excesiv până cel târziu în exercițiul financiar 2009-2010. Consiliul a stabilit, de asemenea, termenul de 8 ianuarie 2009 pentru adoptarea unor măsuri eficace.

               (3)

               În conformitate cu articolul 104 alineatul (8) din TCE, Consiliul a concluzionat, la 27 aprilie 2009, prin Decizia 2009/409/CE (3) că Regatul Unit nu a luat măsuri eficace ca răspuns la recomandarea Consiliului din 8 iulie 2008.

               (4)

            Recunoscând că poziția bugetară a Regatului Unit în 2009-2010 a rezultat din punerea în aplicare a unor măsuri reprezentând aproximativ 1,5 % din PIB, care constituiau un răspuns adecvat în cadrul Planului european de redresare economică, precum și din jocul liber al stabilizatorilor automați, la 2 decembrie 2009, Consiliul a adresat Regatului Unit o recomandare revizuită în temeiul articolului 126 alineatul (7) din Tratatul privind funcționarea Uniunii Europene (TFUE), recomandându-i să pună capăt situației de deficit excesiv până în 2014-2015. În mod specific, pentru a reduce deficitul public sub 3 % din PIB într-o manieră credibilă și durabilă, Regatului Unit i s-a recomandată să asigure un efort bugetar anual mediu de 1
                   % din PIB între 2010-2011 și 2014-2015. În recomandarea sa din 2 decembrie 2009, Consiliul a stabilit termenul de 2 iunie 2010 pentru adoptarea unor măsuri eficace în conformitate cu articolul 3 alineatul (4) din Regulamentul (CE) nr. 1467/97.

               (5)

               La 6 iulie 2010, Comisia a concluzionat că, pe baza previziunilor Comisiei din primăvara anului 2010, Regatul Unit a luat măsuri eficace în conformitate cu recomandarea Consiliului din 2 decembrie 2009 în temeiul articolului 126 alineatul (7) din TFUE.

               (6)

            La 19 iunie 2015, în conformitate cu articolul 126 alineatul (8) din TFUE, Consiliul a decis că Regatul Unit nu a luat măsuri eficace ca răspuns la recomandarea Consiliului din 2 decembrie 2009 (4). Consiliul a remarcat că Regatul Unit a înregistrat o importantă scădere a creșterii PIB-ului real ca urmare a crizei economice și financiare mondiale din 2008 și 2009, ceea ce i-a afectat și finanțele publice. Ulterior, Regatul Unit a implementat un plan de consolidare, iar deficitul public a scăzut, ca procent din PIB, în fiecare an între exercițiile financiare 2009-2010 și 2014-2015. Spre deosebire de acesta, ponderea datoriei publice a continuat să crească în această perioadă, creștere determinată în principal de deficitul global, dar și de intervențiile din sectorul financiar. Consiliul a concluzionat că, în pofida elaborării și a implementării unui program de consolidare fiscală, Regatul Unit nu a pus capăt situației sale de deficit excesiv până în 2014-2015. În plus, Regatul Unit nu și-a asumat efortul fiscal anual mediu de 1
                   % din PIB recomandat de Consiliu la 2 decembrie 2009.

               (7)

               La 19 iunie 2015, în conformitate cu articolul 126 alineatul (7) din TFUE și cu articolul 3 alineatul (4) din Regulamentul (CE) nr. 1467/97 și pe baza unei recomandări a Comisiei, Consiliul a adresat Regatului Unit o recomandare privind corectarea deficitului excesiv până în exercițiul financiar 2016-2017. În mod specific, Regatului Unit i s-a recomandat să atingă un deficit global de 4,1 % din PIB în 2015-2016 și de 2,7 % din PIB în 2016-2017, ceea ce, potrivit estimărilor, urma să corespundă realizării unei îmbunătățiri a soldului structural de 0,5 % din PIB în 2015-2016 și de 1,1 % din PIB în 2016-2017, pe baza previziunilor actualizate ale Comisiei din primăvara anului 2015.

               (8)

               La 16 noiembrie 2015, Comisia a concluzionat că Regatul Unit a luat măsuri eficace pentru corectarea deficitului excesiv până în exercițiul financiar 2016-2017, conform recomandării făcute de Consiliu la 19 iunie 2015.

               (9)

               În conformitate cu articolul 4 din Protocolul nr. 12 privind procedura aplicabilă deficitelor excesive, anexat la Tratatul privind Uniunea Europeană și la TFUE, Comisia furnizează datele necesare pentru punerea în aplicare a procedurii. În cadrul aplicării protocolului respectiv, statele membre trebuie să notifice date privind deficitele și datoriile publice și alte variabile conexe de două ori pe an, și anume înainte de 1 aprilie și înainte de 1 octombrie, în conformitate cu articolul 3 din Regulamentul (CE) nr. 479/2009 al Consiliului (5).

               (10)

               Consiliul ia decizii de abrogare a deciziilor privind existența unui deficit excesiv pe baza datelor notificate. Mai mult, o decizie privind existența unui deficit excesiv ar trebui să fie abrogată numai dacă previziunile Comisiei indică faptul că, pe parcursul perioadei analizate în previziuni, deficitul nu va depăși valoarea de referință de 3 % din PIB prevăzută în tratat (6).

               (11)

               Pe baza datelor furnizate de Comisie (Eurostat) în conformitate cu articolul 14 din Regulamentul (CE) nr. 479/2009, pe baza programului de convergență 2017, a notificării efectuate de Regatul Unit în septembrie 2017 și a previziunilor Comisiei din toamna anului 2017, se impun următoarele concluzii:

                           —

                           Regatul Unit a atins în ultimii ani țintele de deficit public recomandate. După atingerea unui nivel record de 10 % din PIB în 2009-2010, deficitul public nominal a urmat o tendință constant descendentă, scăzând la 4 % din PIB în 2015-2016 și la 2,3 % în 2016-2017, în conformitate cu recomandarea Consiliului din 19 iunie 2015. Consolidarea fiscală întreprinsă în cursul acestei perioade a fost bazată în mare parte pe cheltuieli, cheltuielile curente totale scăzând de la 42,9 % din PIB în 2009-2010 la 38 % din PIB în 2016-2017. O contribuție a avut, deși într-o mai mică măsură, și creșterea ponderii veniturilor publice de la 37,4 % din PIB în 2009-2010 la 38,6 % din PIB în 2016-2017.

                           —

                           Programul de convergență 2016-2017, care a fost prezentat de autoritățile din Regatul Unit la 27 aprilie 2017 și care acoperă perioada cuprinsă între 2016-2017 și 2021-2022, preconiza o creștere a deficitului public la 2,8 % din PIB în 2017-2018, urmată de o scădere la 1,9 % din PIB în 2018-2019. Aceste previziuni se bazau pe un deficit public preconizat de 2,7 % în 2016-2017, în conformitate cu datele PDE notificate de autoritățile din Regatul Unit în martie 2017. De la prezentarea programului de convergență până în prezent, Office for National Statistics (ONS) (Oficiul național de statistică) și-a revizuit în sens descrescător estimarea privind deficitul public în 2016-2017, la 2,3 % din PIB. În timp ce autoritățile din regatul Unit nu au publicat ulterior previziuni actualizate cu privire la deficitul public, previziunile Comisiei din toamna anului 2017 preconizează deficite de 2,5 % în 2017-2018, 1,8 % în 2018-2019 și 1,3 % în 2019-2020, pe baza ipotezei menținerii politicilor actuale. Astfel, pe parcursul perioadei analizate în previziuni, deficitul ar trebui să rămână sub valoarea de referință de 3 % din PIB prevăzută în tratat.

                           —

                           Potrivit previziunilor sale din toamna anului 2017, Comisia estimează că soldul structural, care reprezintă soldul administrației publice ajustat în funcție de ciclul economic și fără a include măsurile cu caracter excepțional și alte măsuri temporare, s-a îmbunătățit cu 3,2 % din PIB între 2008-2009 și 2016-2017.

                           —

                           Ponderea datoriei publice brute a Regatului Unit a crescut semnificativ de când Consiliul a decis, la 8 iulie 2008, că în Regatul Unit exista un deficit excesiv. Ponderea datoriei publice a crescut de la 41 % din PIB în 2007-2008 la 86,8 % în 2016-2017, reflectând deficitele publice nominale mai ridicate, precum și intervențiile din sectorul financiar efectuate în această perioadă. Potrivit previziunilor Comisiei din toamna anului 2017, se estimează că ponderea datoriei în PIB a atins nivelul maxim în 2016-2017 și va scădea treptat până la 82,9 % din PIB în 2019-2020.

               (12)

               În conformitate cu articolul 126 alineatul (12) din TFUE, o decizie a Consiliului privind existența unui deficit excesiv se abrogă atunci când, din punctul de vedere al Consiliului, deficitul excesiv din statul membru în cauză a fost corectat.

               (13)

               În opinia Consiliului, deficitul excesiv din Regatul Unit a fost corectat și, prin urmare, Decizia 2008/713/CE ar trebui abrogată.

               (14)

               Începând din 2017-2018, care este anul următor corectării deficitului excesiv, Regatul Unit face obiectul componentei preventive a Pactului de stabilitate și de creștere și ar trebui să înregistreze progrese într-un ritm adecvat în vederea atingerii obiectivului bugetar pe termen mediu, inclusiv prin respectarea criteriului de referință privind cheltuielile, și să respecte criteriul datoriei, în conformitate cu articolul 2 alineatul (1a) din Regulamentul (CE) nr. 1467/97,

         ADOPTĂ PREZENTA DECIZIE:
   Articolul 1
   În urma unei evaluări globale, se concluzionează că deficitul excesiv din Regatul Unit a fost corectat.
   Articolul 2
   Decizia 2008/713/CE se abrogă.
   Articolul 3
   Prezenta decizie se adresează Regatului Unit al Marii Britanii și Irlandei de Nord.

      Adoptată la Bruxelles, 5 decembrie 2017.

            Pentru Consiliu

            Președintele

         T. TÕNISTE

      (1)  Decizia 2008/713/CE a Consiliului din 24 iulie 2008 privind existența unui deficit excesiv în Regatul Unit (JO L 238, 5.9.2008, p. 5).

      (2)  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

      (3)  Decizia 2009/409/CE a Consiliului din 27 aprilie 2009 de stabilire, în conformitate cu articolul 104 alineatul (8) din tratat, dacă Regatul Unit a luat măsuri eficiente în urma recomandării Consiliului din 8 iulie 2008 în temeiul articolului 104 alineatul (7) (JO L 132, 29.5.2009, p. 11).

      (4)  Decizia (UE) 2015/1098 a Consiliului din 19 iunie 2015 de stabilire a faptului că Regatul Unit nu a luat nicio măsură eficace ca răspuns la Recomandarea Consiliului din 2 decembrie 2009 (JO L 180, 8.7.2015, p. 1).

      (5)  Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (JO L 145, 10.6.2009, p. 1).

      (6)  În conformitate cu documentul intitulat „Specificații privind punerea în aplicare a Pactului de stabilitate și de creștere și orientări referitoare la forma și conținutul programelor de stabilitate și de convergență”, din 3 septembrie 2012. A se vedea: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Decizia (UE, Euratom) 2017/2436 a Consiliului din 18 decembrie 2017 de numire a unui membru, propus de Republica Italiană, în cadrul Comitetului Economic și Social European

text:
               23.12.2017

               RO

               Jurnalul Oficial al Uniunii Europene

               L 344/37

         DECIZIA (UE, Euratom) 2017/2436 A CONSILIULUI
   din 18 decembrie 2017
   de numire a unui membru, propus de Republica Italiană, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului italian,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Giancarlo DURANTE,

         ADOPTĂ PREZENTA DECIZIE:
   Articolul 1
   Domnul Giovanni SABATINI, Direttore Generale dell'ABI (Associazione Bancaria Italiana), este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia (PESC) 2017/2430 a Comitetului politic și de securitate din 8 decembrie 2017 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/2/2017)

text:
               23.12.2017

               RO

               Jurnalul Oficial al Uniunii Europene

               L 344/9

         DECIZIA (PESC) 2017/2430 A COMITETULUI POLITIC ȘI DE SECURITATE
   din 8 decembrie 2017
   privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/2/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului (1) din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah, (EU BAM Rafah), în special articolul 10 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În temeiul articolului 10 alineatul (1) din Acțiunea comună 2005/889/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a Misiunii de Asistență la Frontieră a Uniunii Europene pentru punctul de trecere Rafah (EU BAM Rafah), inclusiv decizia de numire a șefului misiunii.

               (2)

               La 7 iulie 2015, COPS a adoptat Decizia EU BAM Rafah/1/2015 (2), de numire a doamnei Natalina CEA în calitate de șef al misiunii EU BAM Rafah pentru perioada 1 iulie 2015-30 iunie 2016.

               (3)

               La 4 iulie 2017, Consiliul a adoptat Decizia (PESC) 2017/1193 (3) de prelungire a duratei EU BAM Rafah până la 30 iunie 2018.

               (4)

               La 11 iulie 2017, COPS a adoptat Decizia EU BAM Rafah/1/2017 (4) de prelungire a mandatului doamnei Natalina CEA în calitate de șef al misiunii EU BAM Rafah până la 30 iunie 2018.

               (5)

               La 1 decembrie 2017, Înaltul Reprezentant al Uniunii pentru afaceri externe și politica de securitate a propus numirea domnului Günther FREISLEBEN în calitate de șef al misiunii EU BAM Rafah în locul doamnei Natalina CEA pentru perioada cuprinsă între 4 decembrie 2017 și 30 iunie 2018,

         ADOPTĂ PREZENTA DECIZIE:
   Articolul 1
   Domnul Günther FREISLEBEN este numit în calitate de șef al Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) pentru perioada cuprinsă între 4 decembrie 2017 și 30 iunie 2018.
   Articolul 2
   Decizia EU BAM Rafah/1/2017 a Comitetului politic și de securitate se abrogă.
   Articolul 3
   Prezenta decizie intră în vigoare la data adoptării.
   Se aplică de la 4 decembrie 2017.

      Adoptată la Bruxelles, 8 decembrie 2017.

            Pentru Comitetul politic și de securitate

            Președintele

         W. STEVENS

      (1)  JO L 327, 14.12.2005, p. 28.

      (2)  Decizia (PESC) 2015/1128 a Comitetului politic și de securitate din 7 iulie 2015 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2015) (JO L 184, 11.7.2015, p. 16).

      (3)  Decizia (PESC) 2017/1193 a Consiliului din 4 iulie 2017 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 172, 5.7.2017, p. 12).

      (4)  Decizia (PESC) 2017/1280 a Comitetului politic și de securitate din 11 iulie 2017 de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2017) (JO L 184, 15.7.2017, p. 63).


title: Decizia (PESC) 2017/2438 a Comitetului politic și de securitate din 19 decembrie 2017 privind numirea șefului misiunii de monitorizare a Uniunii Europene în Georgia (EUMM Georgia) (EUMM GEORGIA/1/2017)

text:
               23.12.2017

               RO

               Jurnalul Oficial al Uniunii Europene

               L 344/39

         DECIZIA (PESC) 2017/2438 A COMITETULUI POLITIC ȘI DE SECURITATE
   din 19 decembrie 2017
   privind numirea șefului misiunii de monitorizare a Uniunii Europene în Georgia (EUMM Georgia) (EUMM GEORGIA/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/452/PESC a Consiliului din 12 august 2010 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
   întrucât:

               (1)

               În temeiul Deciziei 2010/452/PESC, Comitetul politic și de securitate este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii de monitorizare a Uniunii Europene în Georgia (EUMM Georgia), inclusiv decizia de numire a unui șef al misiunii.

               (2)

               Decizia (PESC) 2016/2238 a Consiliului (2) a prelungit mandatul EUMM Georgia până la 14 decembrie 2018.

               (3)

               La 15 decembrie 2017, Înaltul Reprezentant al Uniunii pentru afaceri externe și politica de securitate a propus numirea domnului Erik HØEG în calitate de șef al EUMM Georgia pentru perioada cuprinsă între 15 decembrie 2017 și 14 decembrie 2018,

         ADOPTĂ PREZENTA DECIZIE:
   Articolul 1
   Domnul Erik HØEG este numit șef al misiunii EUMM Georgia pentru perioada cuprinsă între 15 decembrie 2017 și 14 decembrie 2018.
   Articolul 2
   Prezenta decizie intră în vigoare la data adoptării.
   Se aplică de la 15 decembrie 2017.

      Adoptată la Bruxelles, 19 decembrie 2017.

            Pentru Comitetul politic și de securitate

            Președintele

         W. STEVENS

      (1)  JO L 213, 13.8.2010, p. 43.

      (2)  Decizia (PESC) 2016/2238 a Consiliului din 12 decembrie 2016 de modificare a Deciziei 2010/452/PESC privind misiunea de monitorizare a Uniunii Europene în Georgia, EUMM Georgia (JO L 337, 13.12.2016, p. 15).


title: Decizia (UE) 2017/2431 a Consiliului din 11 decembrie 2017 privind poziția care urmează să fie adoptată, în numele Uniunii Europene, în cadrul Comitetului mixt instituit prin Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, în legătură cu adoptarea Regulamentului de procedură al Comitetului mixt și cu înființarea a două grupuri de lucru speciale

text:
               23.12.2017

               RO

               Jurnalul Oficial al Uniunii Europene

               L 344/11

         DECIZIA (UE) 2017/2431 A CONSILIULUI
   din 11 decembrie 2017
   privind poziția care urmează să fie adoptată, în numele Uniunii Europene, în cadrul Comitetului mixt instituit prin Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, în legătură cu adoptarea Regulamentului de procedură al Comitetului mixt și cu înființarea a două grupuri de lucru speciale
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (9),
   având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte (1) (denumit în continuare „acordul”) a fost semnat la 18 februarie 2017 și face obiectul aplicării provizorii, în temeiul articolului 59 alineatele (2) și (3) din acord și al articolului 3 din Decizia (UE) 2017/434 a Consiliului (2).

               (2)

               În temeiul articolului 49 din acord, a fost instituit un comitet mixt pentru a asigura, printre altele, funcționarea și punerea în aplicare corespunzătoare a acordului. Pentru a contribui la punerea în aplicare efectivă a acordului, Comitetul mixt ar trebui să își adopte propriul regulament de procedură.

               (3)

               În temeiul articolului 49 din acord, Comitetul mixt poate decide constituirea unor comitete speciale sau a unor grupuri de lucru care să îl asiste în realizarea sarcinilor sale.

               (4)

               Poziția Uniunii în cadrul Comitetului mixt în legătură cu adoptarea Regulamentului de procedură al Comitetului mixt și înființarea grupurilor de lucru speciale ar trebui prin urmare să se bazeze pe proiectele de decizii ale Comitetului mixt atașate,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii în cadrul Comitetului mixt instituit în temeiul articolului 49 din acord, în legătură cu:

               (a)

               adoptarea Regulamentului de procedură al Comitetului mixt și

               (b)

               înființarea a două grupuri de lucru speciale,

         se bazează pe proiectele de decizii ale Comitetului mixt atașate la prezenta decizie.
   (2)   Modificări minore aduse proiectelor de decizii ale Comitetului mixt pot fi acceptate de reprezentanții Uniunii în cadrul Comitetului mixt fără a fi necesară o altă decizie a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 11 decembrie 2017.

            Pentru Consiliu

            Președintele

         F. MOGHERINI

      (1)  JO L 67, 14.3.2017, p. 3.

      (2)  Decizia (UE) 2017/434 a Consiliului din 13 februarie 2017 privind semnarea, în numele Uniunii, și aplicarea cu titlu provizoriu a Acordului de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte (JO L 67, 14.3.2017, p. 1).

      PROIECT
      DECIZIA NR. 1/2017 A COMITETULUI MIXT UE-AFGANISTAN
      din …
      privind adoptarea propriului Regulament de procedură
      COMITETUL MIXT UE- AFGANISTAN,
      având în vedere Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, în special articolul 49 alineatul (5),
      întrucât:

                  (1)

                  Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte (1) (denumit în continuare „acordul”) a fost semnat la 18 februarie 2017 și face obiectul aplicării provizorii, în temeiul articolului 59 alineatele (2) și (3) din acord și al articolului 3 din Decizia (UE) 2017/434 a Consiliului (2).

                  (2)

                  Comitetul mixt a fost instituit în temeiul articolului 49 din acord. În scopul de a-i permite să își îndeplinească sarcinile care i-au fost încredințate, Comitetul mixt ar trebui să își adopte propriul regulament de procedură,

            ADOPTĂ PREZENTA DECIZIE:
      Articolul 1
      Se adoptă Regulamentul de procedură al Comitetului mixt, astfel cum este prevăzut în anexa la prezenta decizie.
      Articolul 2
      Prezenta decizie intră în vigoare la data adoptării.

         Adoptată la …, …

               Pentru Comitetul mixt UE-Afganistan

               Președintele

         (1)  JO L 67, 14.3.2017, p. 3.

         (2)  Decizia (UE) 2017/434 a Consiliului din 13 februarie 2017 privind semnarea, în numele Uniunii, și aplicarea cu titlu provizoriu a Acordului de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte (JO L 67, 14.3.2017, p. 1).

         ANEXĂ

            Regulamentul de procedură al Comitetului mixt

         Articolul 1
         Componență și președinție
         (1)   Comitetul mixt îndeplinește sarcinile prevăzute la articolul 49 din acord.
         (2)   Comitetul mixt este alcătuit din reprezentanți ai părților la cel mai înalt nivel posibil și este prezidat prin rotație, pentru o perioadă de un an calendaristic, de către partea care găzduiește reuniunea în respectivul an calendaristic.
         (3)   Comitetul mixt este prezidat prin rotație de către ministrul de finanțe al Republicii Islamice Afganistan și Înaltul Reprezentant al Uniunii pentru afaceri externe și politica de securitate. Aceștia își pot delega unui înalt funcționar competența de a prezida toate sau o parte din reuniunile Comitetului mixt.
         Articolul 2
         Reuniuni
         (1)   Comitetul mixt se reunește o dată pe an. Reuniunile Comitetului mixt se convoacă de către președinte. Reuniunile au loc prin rotație la Bruxelles și la Kabul, la o dată care urmează să fie stabilită de comun acord. La cererea oricăreia dintre părți, se pot ține sesiuni extraordinare ale Comitetului mixt, dacă părțile sunt de acord.
         (2)   Dacă părțile sunt de acord, reuniunile Comitetului mixt se pot desfășura, în mod excepțional, prin videoconferință.
         Articolul 3
         Participanți
         (1)   Înaintea fiecărei reuniuni a Comitetului mixt, fiecare parte informează președintele cu privire la componența prevăzută a delegației sale.
         (2)   Cu acordul părților, președintele poate invita experți sau reprezentanți ai altor organisme să participe la reuniune în calitate de observatori sau pentru a oferi informații referitoare la un anumit subiect.
         Articolul 4
         Caracterul public al reuniunilor
         (1)   Reuniunile Comitetului mixt se desfășoară cu ușile închise, cu excepția cazului în care președintele, de comun acord cu părțile, decide ca reuniunea să fie publică.
         (2)   Comitetul mixt poate face declarații adresate publicului larg după cum consideră necesar.
         Articolul 5
         Secretariatul
         Un reprezentant al Serviciului European de Acțiune Externă și un reprezentant al Guvernului Republicii Islamice Afganistan exercită în comun funcțiile de secretari ai Comitetului mixt. Toate comunicările către și dinspre președinte se transmit secretarilor. Corespondența către sau dinspre președinte se poate face prin orice mijloc scris, inclusiv prin mesagerie electronică.
         Articolul 6
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni a Comitetului mixt. Aceasta se transmite părților, împreună cu documentele relevante, cu cel puțin 15 zile calendaristice înainte de data reuniunii.
         (2)   Oricare dintre părți poate solicita președintelui să înscrie un punct pe ordinea de zi.
         (3)   Comitetul mixt adoptă ordinea de zi la începutul fiecărei reuniuni. Pe ordinea de zi se pot înscrie și alte puncte pe lângă cele care figurează pe ordinea de zi provizorie, dacă părțile convin astfel.
         (4)   În circumstanțe deosebite și cu acordul părților, președintele poate scurta termenul menționat la alineatul (1) pentru a ține seama de cerințele unui caz particular.
         Articolul 7
         Procese-verbale
         (1)   Rezultatele reuniunii Comitetului mixt se prezintă sub forma unui proces-verbal întocmit de comun acord.
         (2)   Președintele prezintă o sinteză a concluziilor la care a ajuns Comitetul mixt la fiecare reuniune. Pe baza acestor concluzii, cei doi secretari întocmesc împreună un proiect de proces-verbal, de preferință la sfârșitul reuniunii sau cel târziu în termen de 30 de zile calendaristice de la data reuniunii.
         (3)   Părțile aprobă proiectul, de preferință la sfârșitul reuniunii sau cel târziu în termen de 45 de zile calendaristice de la data reuniunii sau până la o altă dată convenită de părți. După ce părțile au aprobat proiectul de proces-verbal, două exemplare originale sunt semnate de către președinte și de către secretari. Fiecare parte primește un exemplar original.
         Articolul 8
         Decizii și recomandări
         (1)   Deciziile și recomandările Comitetului mixt se adoptă de comun acord de către părți.
         (2)   Deciziile sau recomandările Comitetului mixt se intitulează „Decizia” sau „Recomandarea”, urmată de un număr de ordine, de data adoptării și de o descriere a obiectului lor. Fiecare decizie prevede data intrării sale în vigoare.
         (3)   Comitetul mixt poate adopta decizii sau recomandări printr-o procedură scrisă. În astfel de cazuri, părțile stabilesc de comun acord un termen-limită pentru durata procedurii. În cazul în care, la expirarea acestui termen-limită, nicio parte nu și-a exprimat opoziția față de propunerea de decizie sau de recomandare, președintele declară că decizia sau recomandarea a fost adoptată de comun acord.
         (4)   Deciziile și recomandările Comitetului mixt se emit în două exemplare autentice semnate de către președinte.
         (5)   Fiecare parte poate publica deciziile și recomandările Comitetului mixt în propria publicație oficială.
         Articolul 9
         Cheltuieli
         (1)   Fiecare parte suportă cheltuielile care îi revin în urma participării la reuniunile Comitetului mixt, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații.
         (2)   Fiecare parte suportă cheltuielile care îi revin în legătură cu serviciile de interpretare la reuniuni și cu serviciile de traducere.
         (3)   Partea care găzduiește reuniunea suportă cheltuielile legate de organizarea reuniunilor și reproducerea documentelor.
         Articolul 10
         Comitete și grupuri de lucru speciale
         (1)   Comitetul mixt poate înființa comitete sau grupuri de lucru speciale care să îl asiste în realizarea sarcinilor sale.
         (2)   Comitetul mixt poate decide desființarea unui comitet sau a unui grup de lucru special, poate adopta sau modifica mandatul acestuia.
         (3)   Comitetele sau grupurile de lucru speciale prezintă Comitetului mixt rapoarte detaliate referitoare la activitățile lor după fiecare reuniune și pot formula recomandări adresate Comitetului mixt.

      PROIECT
      DECIZIA NR. 2/2017 A COMITETULUI MIXT UE-AFGANISTAN
      din …
      de înființare a două grupuri de lucru speciale și de adoptare a mandatului acestora
      COMITETUL MIXT UE- AFGANISTAN,
      având în vedere Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, în special articolul 49 alineatul (3), precum și articolul 10 din Regulamentul de procedură al Comitetului mixt,
      întrucât:

                  (1)

                  Acordul de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte (1) (denumit în continuare „acordul”), a fost semnat la 18 februarie 2017 și face obiectul aplicării provizorii, în temeiul articolului 59 din acesta.

                  (2)

                  Pentru a contribui la punerea în aplicare efectivă a acordului, cadrul său instituțional ar trebui instituit.

                  (3)

                  În temeiul articolului 49 alineatul (3) din acord și al articolului 10 din Regulamentul de procedură al Comitetului mixt, Comitetul mixt poate decide constituirea unor comitete speciale sau a unor grupuri de lucru care să îl asiste în realizarea sarcinilor sale.

                  (4)

                  Pentru a permite desfășurarea de discuții la nivel de experți cu privire la domeniile-cheie care intră în sfera de aplicare a acordului, ar trebui instituite grupuri de lucru speciale. Părțile pot conveni ulterior să modifice lista comitetelor sau a grupurilor de lucru speciale și/sau mandatul acestora.

                  (5)

                  Grupurile de lucru speciale ar trebui să devină operaționale în timp util,

            ADOPTĂ PREZENTA DECIZIE:
      Articolul 1
      Se instituie grupurile de lucru speciale prevăzute în anexa A. Mandatul grupurilor de lucru speciale este prevăzut în anexa B.
      Articolul 2
      Prezenta decizie intră în vigoare la data adoptării.

         Adoptată la …, …

               Pentru Comitetul mixt UE-Afganistan

               Președintele

         (1)  JO L 67, 14.3.2017, p. 3.

         ANEXA A

            Comitetul mixt UE-Afganistan

            Grupurile de lucru speciale

                     1.

                     Grupul de lucru special pentru drepturile omului, bună guvernanță și migrație;

                     2.

                     Grupul de lucru special pentru dezvoltare economică și socială.

            ANEXA B

               Mandatul grupurilor de lucru speciale instituite în temeiul Acordului de cooperare privind parteneriatul și dezvoltarea dintre Uniunea Europeană și statele membre ale acesteia, pe de o parte, și Republica Islamică Afganistan, pe de altă parte

            Articolul 1
            Grupurile de lucru speciale pot discuta punerea în aplicare a acordului în domeniile incluse în mandatul grupurilor respective. Grupurile de lucru speciale pot discuta, de asemenea, subiecte sau proiecte specifice legate de domeniul de colaborare bilaterală relevant.
            Articolul 2
            Grupurile de lucru speciale își desfășoară activitatea sub autoritatea Comitetului mixt. Acestea raportează și transmit procesul-verbal și concluziile lor președintelui Comitetului mixt în termen de 30 de zile calendaristice de la fiecare reuniune.
            Articolul 3
            (1)   Grupurile de lucru speciale sunt alcătuite din reprezentanți ai ambelor părți.
            (2)   Grupurile de lucru speciale pot invita experți la reuniunile lor și îi pot consulta în ceea ce privește anumite puncte de pe ordinea de zi.
            Articolul 4
            Grupurile de lucru speciale sunt prezidate de către partea care asigură președinția Comitetului mixt.
            Articolul 5
            Un reprezentant al Uniunii Europene și un reprezentant al Guvernului Afganistanului exercită în comun funcțiile de secretari ai grupurilor de lucru speciale.
            Articolul 6
            (1)   Grupurile de lucru speciale se reunesc ori de câte ori circumstanțele impun acest lucru, pe baza unei cereri scrise prezentate de oricare dintre părți, dar cel puțin o dată pe an. Locul și data fiecărei reuniuni se stabilesc de comun acord de către părți.
            (2)   În cazul în care o parte solicită convocarea unei reuniuni a unui grup de lucru special, secretarul celeilalte părți are la dispoziție 15 zile lucrătoare pentru a răspunde la respectiva solicitare. În cazuri de urgență deosebită, reuniunile grupurilor de lucru speciale pot fi convocate într-un termen mai scurt, cu acordul părților.
            (3)   Reuniunile grupurilor de lucru speciale sunt convocate în comun de către cei doi secretari.
            Articolul 7
            (1)   Oricare dintre părți poate solicita președintelui să înscrie un punct pe ordinea de zi a reuniunii unui grup de lucru special. Punctele de inclus pe ordinea de zi se comunică secretarilor cu cel puțin 15 zile lucrătoare înainte de data reuniunii în cauză. Documentația aferentă se pune la dispoziția secretarilor cu cel puțin 10 zile lucrătoare înainte de reuniune.
            (2)   Secretarii comunică părților proiectul de ordine de zi cel târziu cu 5 zile lucrătoare înainte de reuniune. În cazuri excepționale, dacă părțile sunt de acord, se pot înscrie puncte pe ordinea de zi într-un termen mai scurt.
            Articolul 8
            (1)   Secretarii întocmesc împreună un proiect de proces-verbal pentru fiecare reuniune.
            (2)   Reuniunile grupurilor de lucru speciale se desfășoară cu ușile închise, cu excepția cazului în care președintele, de comun acord cu părțile, decide ca reuniunea să fie publică.


title: Decizia (UE, Euratom) 2017/2461 a Consiliului din 12 decembrie 2017 de modificare a Regulamentului de procedură al Consiliului

text:
               29.12.2017

               RO

               Jurnalul Oficial al Uniunii Europene

               L 348/36

         DECIZIA (UE, Euratom) 2017/2461 A CONSILIULUI
   din 12 decembrie 2017
   de modificare a Regulamentului de procedură al Consiliului
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere articolul 11 alineatul (6) din Regulamentul de procedură al Consiliului (1),
   întrucât:

               (1)

               Atunci când Consiliul urmează să adopte un act cu majoritate calificată, trebuie să se verifice dacă statele membre care constituie majoritatea calificată reprezintă cel puțin 65 % din populația Uniunii.

               (2)

               Procentul respectiv se calculează în conformitate cu cifrele referitoare la populație din anexa III la Regulamentul de procedură al Consiliului (denumit în continuare „regulamentul de procedură”).

               (3)

               Articolul 11 alineatul (6) din regulamentul de procedură prevede că, începând cu data de 1 ianuarie a fiecărui an, Consiliul urmează să adapteze cifrele prevăzute în anexa menționată, în conformitate cu datele de care dispune Oficiul pentru Statistică al Uniunii Europene la data de 30 septembrie a anului precedent.

               (4)

               Prin urmare, regulamentul de procedură ar trebui să fie modificat în consecință pentru anul 2018,

         ADOPTĂ PREZENTA DECIZIE:
   Articolul 1
   Anexa III la regulamentul de procedură se înlocuiește cu următorul text:
   „
         ANEXA III
         Cifre referitoare la populația Uniunii și la populația fiecărui stat membru pentru punerea în aplicare a dispozițiilor privind votul cu majoritate calificată în Consiliu
         În scopul punerii în aplicare a articolului 16 alineatul (4) din TUE și a articolului 238 alineatele (2) și (3) din TFUE, populația Uniunii și populația fiecărui stat membru, precum și procentul reprezentând populația fiecărui stat membru în raport cu populația Uniunii, pentru perioada cuprinsă între 1 ianuarie 2018 și 31 decembrie 2018, sunt următoarele:

                     Stat membru

                     Populație

                     Procent din populația Uniunii (%)

                     Germania

                     82 437 641

                     16,10

                     Franța

                     67 024 633

                     13,09

                     Regatul Unit

                     65 808 573

                     12,85

                     Italia

                     61 219 113

                     11,95

                     Spania

                     46 528 966

                     9,08

                     Polonia

                     37 972 964

                     7,41

                     România

                     19 638 309

                     3,83

                     Țările de Jos

                     17 220 721

                     3,36

                     Belgia

                     11 365 834

                     2,22

                     Grecia

                     10 757 293

                     2,10

                     Republica Cehă

                     10 467 628

                     2,04

                     Portugalia

                     10 309 573

                     2,01

                     Suedia

                     10 080 000

                     1,97

                     Ungaria

                     9 797 561

                     1,91

                     Austria

                     8 752 500

                     1,71

                     Bulgaria

                     7 101 859

                     1,39

                     Danemarca

                     5 743 947

                     1,12

                     Finlanda

                     5 499 447

                     1,07

                     Slovacia

                     5 435 343

                     1,06

                     Irlanda

                     4 774 833

                     0,93

                     Croația

                     4 154 213

                     0,81

                     Lituania

                     2 847 904

                     0,56

                     Slovenia

                     2 065 895

                     0,40

                     Letonia

                     1 950 116

                     0,38

                     Estonia

                     1 315 635

                     0,26

                     Cipru

                     854 802

                     0,17

                     Luxemburg

                     589 370

                     0,12

                     Malta

                     440 433

                     0,09

                     UE 28

                     512 155 106

                     Prag (65 %)

                     332 900 819

               ”.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2018.

      Adoptată la Bruxelles, 12 decembrie 2017.

            Pentru Consiliu

            Președintele

         S. MIKSER

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE) 2017/2458 a Consiliului din 18 decembrie 2017 privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

text:
               29.12.2017

               RO

               Jurnalul Oficial al Uniunii Europene

               L 348/27

         DECIZIA (UE) 2017/2458 A CONSILIULUI
   din 18 decembrie 2017
   privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) paragraful al doilea litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Decizia (UE) 2017/1324 a Parlamentului European și a Consiliului (2) prevede participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

               (2)

               Regatul Hașemit al Iordaniei (denumit în continuare „Iordania”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările terțe asociate la Orizont 2020 – Programul-cadru pentru cercetare și inovare (2014-2020) care participă la PRIMA.

               (3)

               În conformitate cu articolul 1 alineatul (2) din Decizia (UE) 2017/1324, Iordania urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea de stabilire a clauzelor și condițiilor privind participarea Iordaniei la PRIMA.

               (4)

               În conformitate cu Decizia (UE) 2017/2211 a Consiliului (3), Acordul de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA) (denumit în continuare „acordul”) a fost semnat la 10 noiembrie 2017, sub rezerva încheierii sale la o dată ulterioară.

               (5)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA).
   Textul acordului este atașat la prezenta decizie.
   Articolul 2
   Președintele Consiliului efectuează, în numele Uniunii, notificarea prevăzută la articolul 4 alineatul (2) din acord (4).
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Aprobarea din 30 noiembrie 2017 (nepublicată încă în Jurnalul Oficial).

      (2)  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

      (3)  Decizia (UE) 2017/2211 a Consiliului din 25 septembrie 2017 privind semnarea, în numele Uniunii, a Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a clauzelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA) (JO L 316, 1.12.2017, p. 13).

      (4)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2456 a Consiliului din 18 decembrie 2017 privind încheierea Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a clauzelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)

text:
               29.12.2017

               RO

               Jurnalul Oficial al Uniunii Europene

               L 348/23

         DECIZIA (UE) 2017/2456 A CONSILIULUI
   din 18 decembrie 2017
   privind încheierea Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a clauzelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) paragraful al doilea litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Decizia (UE) 2017/1324 a Parlamentului European și a Consiliului (2) prevede participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

               (2)

               Republica Algeriană Democratică și Populară (denumită în continuare „Algeria”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările terțe asociate la Orizont 2020 - Programul-cadru pentru cercetare și inovare (2014-2020) care participă la PRIMA.

               (3)

               În conformitate cu articolul 1 alineatul (2) din Decizia (UE) 2017/1324, Algeria urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea, care să stabilească clauzele și condițiile privind participarea Algeriei la PRIMA.

               (4)

               În conformitate cu Decizia(UE) 2017/2209 a Consiliului (3), Acordul de cooperare științifică și tehnologică dintre Uniunea Europeană și Republica Algeriană Democratică și Populară de stabilire a clauzelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA) (denumit în continuare „acordul”) a fost semnat la 26 octombrie 2017, sub rezerva încheierii sale la o dată ulterioară.

               (5)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul de cooperare științifică și tehnologică dintre Uniunea Europeană și Republica Algeriană Democratică și Populară de stabilire a clauzelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA) (4).
   Articolul 2
   Președintele Consiliului efectuează, în numele Uniunii, notificarea prevăzută la articolul 5 alineatul (2) din acord (5).
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Aprobarea din 30 noiembrie 2017 (nepublicată încă în Jurnalul Oficial).

      (2)  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

      (3)  Decizia (UE) 2017/2209 a Consiliului din 25 septembrie 2017 privind semnarea, în numele Uniunii, și aplicarea provizorie a Acordului de cooperare științifică și tehnologică dintre Uniunea Europeană și Republica Algeriană Democratică și Populară de stabilire a termenelor și condițiilor privind participarea Republicii Algeriene Democratice și Populare la Parteneriatul în domeniul cercetării și inovării în zona mediteraneeană (PRIMA) (JO L 316, 1.12.2017, p. 1).

      (4)  Acordul a fost publicat în JO L 316, 1.12.2017, p. 3 împreună cu decizia privind semnarea acestuia.

      (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2462 a Consiliului din 18 decembrie 2017 de autorizare a Luxemburgului și a României să accepte, în interesul Uniunii Europene, aderarea Georgiei și a Africii de Sud la Convenția de la Haga din 1980 asupra aspectelor civile ale răpirii internaționale de copii

text:
               29.12.2017

               RO

               Jurnalul Oficial al Uniunii Europene

               L 348/38

         DECIZIA (UE) 2017/2462 A CONSILIULUI
   din 18 decembrie 2017
   de autorizare a Luxemburgului și a României să accepte, în interesul Uniunii Europene, aderarea Georgiei și a Africii de Sud la Convenția de la Haga din 1980 asupra aspectelor civile ale răpirii internaționale de copii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3), coroborat cu articolul 218,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               Printre obiectivele pe care și le-a stabilit Uniunea Europeană se numără promovarea protecției drepturilor copilului, după cum se afirmă la articolul 3 din Tratatul privind Uniunea Europeană. Măsurile de protecție a copiilor împotriva deplasării sau reținerii ilicite reprezintă o parte esențială a acestei politici.

               (2)

               Consiliul a adoptat Regulamentul (CE) nr. 2201/2003 (2) (denumit în continuare „Regulamentul Bruxelles IIa”), care urmărește protejarea copiilor împotriva efectelor dăunătoare ale unei deplasări sau rețineri ilicite și stabilirea de proceduri în vederea asigurării înapoierii imediate a copiilor în statul în care își au reședința obișnuită, precum și în vederea garantării protecției drepturilor de vizitare și a drepturilor privind încredințarea.

               (3)

               Regulamentul Bruxelles IIa completează și consolidează Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”), care stabilește, la nivel internațional, un sistem de obligații și de cooperare între statele contractante și între autoritățile centrale și urmărește să asigure înapoierea imediată a copiilor deplasați sau reținuți ilicit.

               (4)

               Toate statele membre ale Uniunii sunt parte la Convenția de la Haga din 1980.

               (5)

               Uniunea încurajează statele terțe să adere la Convenția de la Haga din 1980 și sprijină punerea în aplicare corectă a Convenției de la Haga din 1980, prin participarea alături de statele membre, printre altele, la comisiile speciale organizate periodic de Conferința de la Haga de drept internațional privat.

               (6)

               Un cadru juridic comun aplicabil între statele membre ale Uniunii și statele terțe ar putea fi cea mai bună soluție pentru cazurile delicate de răpire internațională de copii.

               (7)

               Convenția de la Haga din 1980 prevede că aceasta se aplică în raporturile dintre statul aderent și acele state contractante care vor fi declarat că acceptă aderarea.

               (8)

               Convenția de la Haga din 1980 nu permite organizațiilor de integrare economică regională, precum Uniunea, să devină parte la aceasta. Prin urmare, Uniunea nu poate să adere la convenția respectivă și nici să depună o declarație de acceptare a unui stat aderent.

               (9)

               În temeiul Avizului 1/13 al Curții de Justiție a Uniunii Europene (3), declarațiile de acceptare făcute în conformitate cu Convenția de la Haga din 1980 țin de competența externă exclusivă a Uniunii.

               (10)

               La 24 iulie 1997, Georgia și-a depus instrumentul de aderare la Convenția de la Haga din 1980. Convenția de la Haga din 1980 a intrat în vigoare pentru Georgia la 1 octombrie 1997.

               (11)

               toate statele membre vizate, cu excepția Danemarcei, a Luxemburgului și a României, au acceptat deja aderarea Georgiei la Convenția de la Haga din 1980. Georgia a acceptat aderarea Bulgariei, Estoniei, Letoniei, Lituaniei și Maltei la Convenția de la Haga din 1980. O evaluare a situației din Georgia a condus la concluzia că Luxemburg și România sunt în măsură să accepte, în interesul Uniunii, aderarea Georgiei în conformitate cu dispozițiile Convenției de la Haga din 1980.

               (12)

               La 8 iulie 1997, Africa de Sud și-a depus instrumentul de aderare la Convenția de la Haga din 1980. Convenția a intrat în vigoare pentru Africa de Sud la 1 octombrie 1997.

               (13)

               Toate statele membre vizate, cu excepția Danemarcei, a Luxemburgului și a României, au acceptat deja aderarea Africii de Sud la Convenția de la Haga din 1980. Africa de Sud a acceptat aderarea Bulgariei, Estoniei, Letoniei, Lituaniei și Maltei la Convenția de la Haga din 1980. O evaluare a situației din Africa de Sud a condus la concluzia că Luxemburg și România sunt în măsură să accepte, în interesul Uniunii, aderarea Africii de Sud în conformitate cu dispozițiile Convenției de la Haga din 1980.

               (14)

               Prin urmare, Luxemburg și România ar trebui autorizate să își depună declarațiile de acceptare a aderării Georgiei și a Africii de Sud la Convenția de la Haga din 1980, în interesul Uniunii, în conformitate cu dispozițiile prezentei decizii. Celelalte state membre care au acceptat deja aderarea Georgiei și a Africii de Sud la Convenția de la Haga din 1980 nu ar trebui să depună noi declarații de acceptare, deoarece declarațiile existente rămân valabile în temeiul dreptului internațional public.

               (15)

               Regatului Unit și Irlandei le revin obligații în temeiul Regulamentului Bruxelles IIa și participă la adoptarea și la aplicarea prezentei decizii.

               (16)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   (1)   Prin prezenta decizie Luxemburg și România sunt autorizate să accepte, în interesul Uniunii, aderarea Georgiei și a Africii de Sud la Convenția de la Haga din 1980.
   (2)   Luxemburg și România prezintă cel târziu până la 19 decembrie 2018 o declarație de acceptare a aderării Georgiei și a Africii de Sud la Convenția de la Haga din 1980, în interesul Uniunii, formulată după cum urmează:

      „[Denumirea completă a STATULUI MEMBRU] declară că acceptă aderarea Georgiei și a Africii de Sud la Convenția de la Haga din 25 octombrie 1980 asupra aspectelor civile ale răpirii internaționale de copii, în conformitate cu Decizia (UE) 2017/2462 a Consiliului.”

   (3)   Luxemburg și România informează Consiliul și Comisia cu privire la depunerea declarațiilor lor de acceptare a aderării Georgiei și a Africii de Sud la Convenția de la Haga din 1980 și transmit Comisiei textul respectivelor declarații în termen de două luni de la depunerea acestora.
   Articolul 2
   Statele membre care și-au depus declarația de acceptare a aderării Georgiei și a Africii de Sud la Convenția de la Haga din 1980 înainte de data adoptării prezentei decizii nu depun noi declarații.
   Articolul 3
   Prezenta decizie produce efecte de la data notificării acesteia.
   Articolul 4
   Prezenta decizie se adresează Luxemburgului și României.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Avizul din 30 noiembrie 2017 (nepublicat încă în Jurnalul Oficial).

      (2)  Regulamentul (CE) nr. 2201/2003 al Consiliului din 27 noiembrie 2003 privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (JO L 338, 23.12.2003, p. 1).

      (3)  ECLI:EU:C:2014:2303.


title: Decizia (UE) 2017/2457 a Consiliului din 18 decembrie 2017 privind încheierea Acordului de cooperare științifică și tehnologică dintre Uniunea Europeană și Republica Arabă Egipt de stabilire a clauzelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)

text:
               29.12.2017

               RO

               Jurnalul Oficial al Uniunii Europene

               L 348/25

         DECIZIA (UE) 2017/2457 A CONSILIULUI
   din 18 decembrie 2017
   privind încheierea Acordului de cooperare științifică și tehnologică dintre Uniunea Europeană și Republica Arabă Egipt de stabilire a clauzelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) paragraful al doilea litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Decizia (UE) 2017/1324 a Parlamentului European și a Consiliului (2) prevede participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

               (2)

               Republica Arabă Egipt (denumită în continuare „Egipt”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările terțe asociate la Orizont 2020 – Programul-cadru pentru cercetare și inovare (2014-2020) care participă la PRIMA.

               (3)

               În conformitate cu articolul 1 alineatul (2) din Decizia (UE) 2017/1324, Egiptul urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea de stabilire a clauzelor și condițiilor privind participarea Egiptului la PRIMA.

               (4)

               În conformitate cu Decizia(UE) 2017/2210 a Consiliului (3), Acordul de cooperare științifică și tehnologică dintre Uniunea Europeană și Republica Arabă Egipt de stabilire a clauzelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA) (denumit în continuare „acordul”) a fost semnat la 27 octombrie 2017, sub rezerva încheierii sale la o dată ulterioară.

               (5)

               Acordul ar trebui să fie aprobat.

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul de cooperare științifică și tehnologică dintre Uniunea Europeană și Republica Arabă Egipt de stabilire a clauzelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA) (4).
   Articolul 2
   Președintele Consiliului efectuează, în numele Uniunii, notificarea prevăzută la articolul 4 alineatul (2) din acord (5).
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Aprobarea din 30 noiembrie 2017 (nepublicată încă în Jurnalul Oficial).

      (2)  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

      (3)  Decizia (UE) 2017/2210 a Consiliului din 25 septembrie 2017 privind semnarea, în numele Uniunii, și aplicarea provizorie a Acordului de cooperare științifică și tehnologică dintre Uniunea Europeană și Republica Libaneză de stabilire a clauzelor și condițiilor privind participarea Republicii Arabe Egipt la Parteneriatul în domeniul cercetării și inovării în zona mediteraneeană (PRIMA) (JO L 316, 1.12.2017, p. 7).

      (4)  Acordul a fost publicat în JO L 316. 1.12.2017, p. 9 împreună cu decizia privind semnarea.

      (5)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2017/2463 a Consiliului din 18 decembrie 2017 de autorizare a Croației, Portugaliei, României și Țărilor de Jos să accepte, în interesul Uniunii Europene, aderarea Republicii San Marino la Convenția de la Haga din 1980 asupra aspectelor civile ale răpirii internaționale de copii

text:
               29.12.2017

               RO

               Jurnalul Oficial al Uniunii Europene

               L 348/41

         DECIZIA (UE) 2017/2463 A CONSILIULUI
   din 18 decembrie 2017
   de autorizare a Croației, Portugaliei, României și Țărilor de Jos să accepte, în interesul Uniunii Europene, aderarea Republicii San Marino la Convenția de la Haga din 1980 asupra aspectelor civile ale răpirii internaționale de copii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3), coroborat cu articolul 218,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               Printre obiectivele pe care și le-a stabilit Uniunea Europeană se numără promovarea protecției drepturilor copilului, după cum se afirmă la articolul 3 din Tratatul privind Uniunea Europeană. Măsurile de protecție a copiilor împotriva deplasării sau reținerii ilicite reprezintă o parte esențială a acestei politici.

               (2)

               Consiliul a adoptat Regulamentul (CE) nr. 2201/2003 (2) (denumit în continuare „Regulamentul Bruxelles IIa”), care urmărește protejarea copiilor împotriva efectelor dăunătoare ale unei deplasări sau rețineri ilicite și stabilirea de proceduri în vederea asigurării înapoierii imediate a copiilor în statul în care își au reședința obișnuită, precum și în vederea garantării protecției drepturilor de vizitare și a drepturilor privind încredințarea.

               (3)

               Regulamentul Bruxelles IIa completează și consolidează Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”), care stabilește, la nivel internațional, un sistem de obligații și de cooperare între statele contractante și între autoritățile centrale și urmărește să asigure înapoierea imediată a copiilor deplasați sau reținuți ilicit.

               (4)

               Toate statele membre ale Uniunii sunt parte la Convenția de la Haga din 1980.

               (5)

               Uniunea încurajează statele terțe să adere la Convenția de la Haga din 1980 și sprijină punerea în aplicare corectă a Convenției de la Haga din 1980, prin participarea alături de statele membre, printre altele, la comisiile speciale organizate periodic de Conferința de la Haga de drept internațional privat.

               (6)

               Un cadru juridic comun aplicabil între statele membre ale Uniunii și statele terțe ar putea fi cea mai bună soluție pentru cazurile delicate de răpire internațională de copii.

               (7)

               Convenția de la Haga din 1980 prevede că aceasta se aplică în raporturile dintre statul aderent și acele state contractante care vor fi declarat că acceptă aderarea.

               (8)

               Convenția de la Haga din 1980 nu permite organizațiilor de integrare economică regională, precum Uniunea, să devină parte la aceasta. Prin urmare, Uniunea nu poate să adere la convenția respectivă și nici să depună o declarație de acceptare a unui stat aderent.

               (9)

               În temeiul Avizului 1/13 al Curții de Justiție a Uniunii Europene (3), declarațiile de acceptare făcute în conformitate cu Convenția de la Haga din 1980 țin de competența externă exclusivă a Uniunii.

               (10)

               La 14 decembrie 2006, San Marino și-a depus instrumentul de aderare la Convenția de la Haga din 1980. Convenția de la Haga din 1980 a intrat în vigoare pentru San Marino la 1 martie 2007.

               (11)

               toate statele membre, cu excepția Croației, Danemarcei, Portugaliei, României și Țărilor de Jos, au acceptat deja aderarea Republicii San Marino la Convenția de la Haga din 1980. O evaluare a situației din San Marino a condus la concluzia că Croația, Portugalia, România și Țările de Jos sunt în măsură să accepte, în interesul Uniunii, aderarea Republicii San Marino în conformitate cu dispozițiile Convenției de la Haga din 1980.

               (12)

               Prin urmare, Croația, Portugalia, România și Țările de Jos ar trebui autorizate să își depună declarațiile de acceptare a aderării Republicii San Marino la Convenția de la Haga din 1980, în interesul Uniunii, în conformitate cu dispozițiile prezentei decizii. Statele membre ale Uniunii care au acceptat deja aderarea Republicii San Marino la Convenția de la Haga din 1980 nu ar trebui să depună noi declarații de acceptare, deoarece declarațiile existente rămân valabile în temeiul dreptului internațional public.

               (13)

               Regatului Unit și Irlandei le revin obligații în temeiul Regulamentului Bruxelles IIa și participă la adoptarea și la aplicarea prezentei decizii.

               (14)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   (1)   Prin prezenta decizie, Croația, Portugalia, România și Țările de Jos sunt autorizate să accepte, în interesul Uniunii, aderarea Republicii San Marino la Convenția de la Haga din 1980.
   (2)   Statele membre menționate la alineatul (1) prezintă cel târziu până la 19 decembrie 2018 o declarație de acceptare a aderării Republicii San Marino la Convenția de la Haga din 1980, în interesul Uniunii, formulată după cum urmează:

      „[Denumirea completă a STATULUI MEMBRU] declară că acceptă aderarea Republicii San Marino la Convenția de la Haga din 25 octombrie 1980 asupra aspectelor civile ale răpirii internaționale de copii, în conformitate cu Decizia (UE) 2017/2463 a Consiliului.”

   (3)   Statele membre menționate la alineatul (1) informează Consiliul și Comisia cu privire la depunerea declarațiilor lor de acceptare a aderării Republicii San Marino la Convenția de la Haga din 1980 și transmit Comisiei textul respectivelor declarații în termen de două luni de la depunerea acestora.
   Articolul 2
   Statele membre care și-au depus declarația de acceptare a aderării Republicii San Marino la Convenția de la Haga din 1980 înainte de data adoptării prezentei decizii nu depun noi declarații.
   Articolul 3
   Prezenta decizie produce efecte de la data notificării acesteia.
   Articolul 4
   Prezenta decizie se adresează Croației, Țărilor de Jos, Portugaliei și României.

      Adoptată la Bruxelles, 18 decembrie 2017.

            Pentru Consiliu

            Președintele

         K. SIMSON

      (1)  Avizul din 30 noiembrie 2017 (nepublicat încă în Jurnalul Oficial).

      (2)  Regulamentul (CE) nr. 2201/2003 al Consiliului din 27 noiembrie 2003 privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (JO L 338, 23.12.2003, p. 1).

      (3)  ECLI:EU:C:2014:2303.


               9.2.2018

               RO

               Jurnalul Oficial al Uniunii Europene

               C 50/150

         P8_TA(2016)0074
   Decizia de a nu formula obiecțiuni la o măsură de punere în aplicare: pregătirea, testarea și verificarea periodică a piloților pentru navigația bazată pe performanțe
   Decizia Parlamentului European de a nu se opune proiectului de regulament al Comisiei de modificare a Regulamentului (UE) nr. 1178/2011 al Comisiei în ceea ce privește pregătirea, testarea și verificarea periodică a piloților pentru navigația bazată pe performanțe (D042244/03 – 2016/2545(RPS))
   (2018/C 050/18)

      Parlamentul European,

               —

               având în vedere proiectul de regulament al Comisiei (D042244/03,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (1), în special articolul 7 alineatul (6),

               —

               având în vedere avizul prezentat la 18 decembrie 2015 de comitetul menționat la articolul 65 din regulamentul indicat mai sus,

               —

               având în vedere scrisoarea Comisiei din 12 februarie 2016 prin care aceasta îi solicită să declare că nu va formula obiecțiuni la proiectul de regulament,

               —

               având în vedere scrisoarea Comisiei pentru transport și turism trimisă președintelui Conferinței președinților de comisie la 23 februarie 2016,

               —

               având în vedere articolul 5a alineatul (3) din Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de executare conferite Comisiei (2),

               —

               având în vedere recomandarea de decizie a Comisiei pentru transport și turism,

               —

               având în vedere articolul 106 alineatul (4) litera (d) și articolul 105 alineatul (6) din Regulamentul său de procedură,

               —

               având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 8 martie 2016,

               A.

               întrucât proiectul de regulament al Comisiei vizează, printre altele, prelungirea cu un an a perioadei de tranziție în vigoare pentru titularii unei licențe de pilot particulare, mai exact de la 8 aprilie 2016 până în aprilie 2017;

               B.

               întrucât termenul-limită până la care Parlamentul poate formula obiecțiuni cu privire la proiectul de regulament al Comisiei este 23 aprilie 2016;

               C.

               întrucât intrarea în vigoare a regulamentului Comisiei până la 8 aprilie 2016 ar evita un vid juridic legat de situația câtorva mii de cetățeni ai UE care dețin o licență de pilot particular (PPL) emisă de Administrația Federală a Aviației (FAA – Federal Aviation Administration) din SUA;

               D.

               întrucât, în cazul în care data nu se modifică, acești piloți vor fi obligați să își valideze sau să își transforme licența de pilot particular într-o licență UE, ceea ce va presupune resurse semnificative și mult timp din partea autorităților naționale și a piloților;

               E.

               întrucât Comisia și Agenția Europeană de Siguranță a Aviației sunt dispuse să negocieze o procedură simplificată pentru facilitarea recunoașterii reciproce și a conversiei acestor licențe de pilot între UE și SUA și întrucât este posibil ca această nouă procedură să devină disponibilă pentru piloți în a doua jumătate a anului 2016;

               1.

               declară că nu se opune proiectului de regulament al Comisiei;

               2.

               încredințează Președintelui sarcina de a transmite prezenta decizie Comisiei și, spre informare, Consiliului.

      (1)  JO L 79, 19.3.2008, p. 1.

      (2)  JO L 184, 17.7.1999, p. 23.


               15.2.2018

               RO

               Jurnalul Oficial al Uniunii Europene

               C 58/247

         P8_TA(2016)0116
   Numirea unui membru al Curții de Conturi – Jan Gregor
   Decizia Parlamentului European din 13 aprilie 2016 privind propunerea de numire a lui Jan Gregor ca membru al Curții de Conturi (C8-0412/2015 – 2015/0815(NLE))
   (Procedura de consultare)
   (2018/C 058/36)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0412/2015),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8–0057/2016),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 15 martie 2016, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind numirea de către Consiliu a lui Jan Gregor ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


               15.2.2018

               RO

               Jurnalul Oficial al Uniunii Europene

               C 58/248

         P8_TA(2016)0117
   Numirea unui membru al Curții de Conturi – Ladislav Balko
   Decizia Parlamentului European din 13 aprilie 2016 privind numirea lui Ladislav Balko ca membru al Curții de Conturi (C8-0413/2015 – 2015/0816(NLE))
   (Procedura de consultare)
   (2018/C 058/37)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0413/2015),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8–0055/2016),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 15 martie 2016, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind numirea lui Ladislav Balko ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


               15.2.2018

               RO

               Jurnalul Oficial al Uniunii Europene

               C 58/249

         P8_TA(2016)0118
   Numirea unui membru al Curții de Conturi – Janusz Wojciechowski
   Decizia Parlamentului European din 13 aprilie 2016 privind propunerea de numire a lui Janusz Wojciechowski ca membru al Curții de Conturi (C8-0414/2015 – 2015/0817(NLE))
   (Procedura de consultare)
   (2018/C 058/38)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0414/2015),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8–0061/2016),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 15 martie 2016, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz nefavorabil privind numirea lui Janusz Wojciechowski ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


               15.2.2018

               RO

               Jurnalul Oficial al Uniunii Europene

               C 58/250

         P8_TA(2016)0124
   Decizia de a nu formula obiecțiuni la un act delegat: Normele detaliate ale anumitor dispoziții ale Codului vamal al Uniunii
   Decizia Parlamentului European de a nu formula obiecțiuni la Regulamentul delegat al Comisiei (UE) 2015/2446 din 5 aprilie 2016 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (C(2016)01934 – 2016/2639(DEA))
   (2018/C 058/39)

      Parlamentul European,

               —

               având în vedere Regulamentul delegat al Comisiei (C(2016)01934),

               —

               având în vedere scrisoarea Comisiei din 11 martie 2016 prin care aceasta îi solicită să declare că nu va ridica obiecțiuni la Regulamentul delegat,

               —

               având în vedere scrisoarea Comisiei pentru piața internă și protecția consumatorilor trimisă președintelui Conferinței președinților de comisie la 7 aprilie 2016,

               —

               având în vedere articolul 290 din Tratatul privind funcționarea Uniunii Europene,

               —

               având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 160 și articolul 284 alineatul (5),

               —

               având în vedere recomandarea de decizie a Comisiei pentru piața internă și protecția consumatorilor,

               —

               având în vedere articolul 105 alineatul (6) din Regulamentul său de procedură,

               —

               având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 13 aprilie 2016,

               A.

               întrucât, în urma publicării Regulamentului delegat al Comisiei (UE) 2015/2446 (2), au fost detectate două erori;

               B.

               întrucât prima eroare se referă la prezumția unei declarații vamale prevăzute la articolul 139 din Regulamentul delegat (UE) 2015/2446 pentru unele dintre tipurile de mărfuri menționate la articolul 136 alineatul (1) din regulamentul delegat respectiv; întrucât ordinea mărfurilor enumerate la articolul 136 din Regulamentul delegat (UE) 2015/2446 a fost modificată în cursul revizuirii finale a regulamentului delegat, înainte de adoptarea sa, însă, din greșeală, trimiterile la aceste mărfuri de la articolul 139 din regulamentul delegat respectiv nu au fost actualizate; întrucât trimiterile respective ar trebui, prin urmare, corectate;

               C.

               întrucât a doua eroare privește articolul 141 alineatul (1) din Regulamentul delegat (UE) 2015/2446; întrucât articolul 233 alineatul (1) litera (b) din Regulamentul (CEE) nr. 2454/93 al Comisiei (3), aplicabil în prezent, care prevede posibilitatea, într-un număr limitat de cazuri foarte specifice, de a considera trecerea frontierei ca o declarație de import, export sau reexport temporar nu a fost inclus, din greșeală, în Regulamentul delegat (UE) 2015/2446 și întrucât, prin urmare, nu este posibilă declararea anumitor mărfuri prin simpla acțiune de trecere a frontierei teritoriului vamal al Uniunii; întrucât articolul 141 alineatul (1) din Regulamentul delegat (UE) 2015/2446 ar trebui, prin urmare, corectat;

               D.

               întrucât aceste două greșeli afectează fluxurile comerciale și au un impact foarte negativ asupra autorităților vamale și agenților comerciali dacă nu sunt corectate înainte de 1 mai 2016, când dispozițiile corespunzătoare din Regulamentul (UE) nr. 952/2013 vor intra în vigoare;

               E.

               întrucât regulamentul delegat poate intra în vigoare la sfârșitul perioadei de examinare rezervate Parlamentului și Consiliului numai în cazul în care nu a fost formulată nicio obiecțiune de către Parlament sau de către Consiliu sau dacă, înainte de expirarea respectivei perioade, Parlamentul și Consiliul au informat Comisia că nu vor formula obiecțiuni; întrucât perioada de examinare a fost stabilită, conform articolului 284 alineatul (5) din Regulamentul (UE) nr. 952/2013, la două luni de la data notificării, adică până la 5 iunie 2016, putând fi prelungită pentru o perioadă cu încă două luni;

               F.

               întrucât, totuși, din motive de urgență, Comisia a solicitat la 11 martie 2016 o confirmare rapidă a regulamentului delegat, înainte de 1 mai 2016, din partea Parlamentului European,

               1.

               declară că nu formulează obiecțiuni la regulamentul delegat;

               2.

               încredințează Președintelui sarcina de a transmite prezenta decizie Consiliului și Comisiei.

      (1)  JO L 269, 10.10.2013, p. 1.

      (2)  Regulamentul delegat al Comisiei (UE) 2015/2446 din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).

      (3)  Regulamentul (CEE) nr. 2454/93 al Comisiei din 2 iulie 1993 de stabilire a dispozițiilor de punere în aplicare a Regulamentului (CEE) nr. 2913/92 al Consiliului de stabilire a Codului vamal comunitar (JO L 253, 11.10.1993, p. 1).


               15.2.2018

               RO

               Jurnalul Oficial al Uniunii Europene

               C 58/245

         P8_TA(2016)0114
   Numirea unui membru al Curții de Conturi – Samo Jereb
   Decizia Parlamentului European din 13 aprilie 2016 privind propunerea de numire a lui Samo Jereb ca membru al Curții de Conturi (C8-0025/2016 – 2016/0804(NLE))
   (Procedura de consultare)
   (2018/C 058/34)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0025/2016),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8-0060/2016),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 15 martie 2016, Comisia pentru control bugetar a audiat candidatul desemnat de Consiliu pentru a fi membru al Curții de Conturi;

               1.

               emite un aviz favorabil privind propunerea Consiliului de numire a lui Samo Jereb ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


               15.2.2018

               RO

               Jurnalul Oficial al Uniunii Europene

               C 58/246

         P8_TA(2016)0115
   Numirea unui membru al Curții de Conturi – Mihails Kozlovs
   Decizia Parlamentului European din 13 aprilie 2016 privind numirea lui Mihails Kozlovs ca membru al Curții de Conturi (C8-0411/2015 – 2015/0814(NLE))
   (Procedura de consultare)
   (2018/C 058/35)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C8-0411/2015),

               —

               având în vedere articolul 121 din Regulamentul său de procedură,

               —

               având în vedere raportul Comisiei pentru control bugetar (A8-0059/2016),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 15 martie 2016, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind numirea de către Consiliu a lui Mihails Kozlovs ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


               15.2.2018

               RO

               Jurnalul Oficial al Uniunii Europene

               C 58/223

         P8_TA(2016)0099
   Cerere de ridicare a imunității lui Hermann Winkler
   Decizia Parlamentului European din 12 aprilie 2016 privind cererea de ridicare a imunității lui Hermann Winkler (2016/2000(IMM))
   (2018/C 058/24)

      Parlamentul European,

               —

               având în vedere cererea de ridicare a imunității lui Hermann Winkler, transmisă la 25 septembrie 2015 de Parchetul din Leipzig, în legătură cu o anchetă preliminară privind un accident rutier (cu numărul de referință 600 AR 3037/15), și comunicată în ședința plenară din 14 decembrie 2015,

               —

               având în vedere că Hermann Winkler a renunțat la dreptul său de a fi audiat, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 46 din Legea fundamentală a Germaniei (Grundgesetz),

               —

               având în vedere articolul 5 alineatul (2), articolul 6 alineatul (1) și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0062/2016),

               A.

               întrucât Parchetul din Leipzig (Germania) a solicitat ridicarea imunității parlamentare a lui Hermann Winkler, deputat în Parlamentul European, spre a fi cercetat pentru o presupusă infracțiune;

               B.

               întrucât, în conformitate cu articolul 9 din Protocolul privind privilegiile și imunitățile Uniunii Europene, deputații beneficiază, pe teritoriul statului propriu, de imunitățile acordate deputaților parlamentului național respectiv;

               C.

               întrucât, în conformitate cu articolul 46 alineatul (2) din Legea fundamentală a Germaniei (Grundgesetz), un deputat nu poate fi tras la răspundere pentru o infracțiune sancționabilă fără autorizația parlamentului, cu excepția cazului în care este surprins în flagrant sau în cursul zilei următoare comiterii infracțiunii;

               D.

               întrucât cererea se referă la cercetări preliminare legate de un accident rutier grav care s-a produs la 23 septembrie 2015 și în care a fost implicat Hermann Winkler;

               E.

               întrucât procedura penală în cauză nu privește o opinie sau un vot exprimate în exercitarea mandatului de deputat în Parlamentul European, în sensul articolului 8 din Protocolul nr. 7 privind privilegiile și imunitățile Uniunii Europene;

               F.

               întrucât, ținând seama de informațiile de care dispune comisia, nu există niciun motiv pentru a presupune că procedura penală a fost deschisă cu intenția de a prejudicia activitatea politică a deputatului (fumus persecutionis);

               G.

               întrucât este astfel evident că presupusa infracțiune nu are nicio legătură cu poziția lui Hermann Winkler de deputat în Parlamentul European;

               H.

               întrucât, prin urmare, este recomandabil ca, în cazul de față, imunitatea să fie ridicată;

               1.

               hotărăște să ridice imunitatea lui Hermann Winkler,

               2.

               încredințează Președintelui sarcina de a transmite imediat prezenta decizie, precum și raportul comisiei competente autorităților germane și lui Hermann Winkler.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.)